Hrvatska agencija za malo gospodarstvo, inovacije i investicije (**HAMAG-BICRO**) **predstavlja novi projekat** **EmBRACE**(*Enhancing MSEs sustainaBle gRowth And CompEtitiveness*) u okviru Fonda projekata malih vrijednosti, usmjerenog na podsticanje saradnje **mikro i malih preduzeća** na pograničnom području **Hrvatske, Bosne i Hercegovine** i **Crne Gore.**

Po prvi put na ovom programskom području, **mikro i malim preduzetnicima** na raspolaganju stoji ukupno **8.725.324,36 eura iz Evropskog fonda za regionalni razvoj i IPA III,** od čega je kroz prvi poziv raspoloživo **3.000.000,00 eura**. Predviđeno trajanje javnog poziva je **od 18. juna do 17. septembra 2024.** Prijave za učešće u projektu predaju se putem linka[**https://cbchb.eu/application/**](https://cbchb.eu/application/). Preciznije informacije o projektu EmBRACE možete potražiti na [službenim stranicama HAMAG-BICRO-a](https://hamagbicro.hr/bespovratne-potpore/embrace/).

Projekt EmBRACE i svi detalji javnog poziva biti će predstavljeni na **početnoj konferenciji** u **Splitu 3. jula**, a potom i na radionicama za preduzetnike **4. jula u Mostaru**, **10. jula u Tuzli**, **11. jula u Slavonskom Brodu** i **16. jula u Podgorici**. **Broj mjesta je ograničen**, stoga vas molimo da **rezervišete svoje mjesto na vrijeme**. Učešće na konferenciji i radionicama je **besplatno**.

|  |  |  |  |  |
| --- | --- | --- | --- | --- |
| **Br.** | **Događanje** | **Datum** | **Mjesto** | **Registracija** |
| 1. | **Početna konferencija i Radionica za  1. poziv za poduzetnike** | **03. jul 2024.** (srijeda)  | **SPLIT, HR** – AC Hotel By Marriott, Domovinskog Rata 61a, Split | [**Prijavi se OVDJE**](https://forms.gle/7Bg1syf6CgbmatND7) |
| 2. | **Radionica za  1. poziv za poduzetnike** | **04.**  **jul 2024.** (četvrtak) | **MOSTAR, BiH** – Hotel Mepas, Kneza Višeslava b.b. 88000 Mostar, BiH | [**Prijavi se OVDJE**](https://forms.gle/7Bg1syf6CgbmatND7) |
| 3. | **Radionica za  1. poziv za poduzetnike** | **10. jul 2024.** (srijeda)  | **TUZLA, BiH** – Kantonalna privredna komora Tuzla, 75000 Tuzla, Trg slobode b.b. | [**Prijavi se OVDJE**](https://forms.gle/7Bg1syf6CgbmatND7) |
| 4. | **Radionica za  1. poziv za poduzetnike** | **11. jul 2024.** (četvrtak)  | **SLAVONSKI BROD, HR** – Poduzetnički inkubator INNOBROD, Ulica Bjeliš 23, 35000 Slavonski Brod | [**Prijavi se OVDJE**](https://forms.gle/7Bg1syf6CgbmatND7) |
| 5. | **Radionica za  1. poziv za poduzetnike** | **16. jul 2024.** (utorak)  | **PODGORICA, ME** – Hotel Ramada, 74 Bulevar Save Kovačevića, Podgorica 81000 | [**Prijavi se OVDJE**](https://forms.gle/7Bg1syf6CgbmatND7) |

U nastavku poziva možete pronaći agende Početne konferencije i svih planiranih radionica.

Projekat se provodi u sklopu **Interreg IPA programa prekogranične saradnje Hrvatska – Bosna i Hercegovina – Crna Gora 2021. – 2027.** te ima za cilj podsticati kontinuirani rast i unapređenje konkurentnosti mikro i malih preduzeća u pograničnom području triju zemalja.

Za dodatne informacije zainteresovani se preduzetnici mogu obratiti službenicima HAMAG-BICRO-a putem elektronske pošte embrace@hamagbicro.hr.